Kuveidi dinaar

"KWD" suunab siia. Teiste tähenduste kohta vaata lehekülge KWD (täpsustus). Kuveidi dinaar (araabia keeles دينار كويتي, kood KWD) on Kuveidi Riigi rahaühik. See jaguneb 1000 filsiks. 2024. aasta jaanuari seisuga oli Kuveidi dinaar maailma kõige väärtuslikum valuuta. Üks dinaar oli väärt 2,99 eurot. Dinaar võeti käibele aastal 1961, enne seda kehtis Kuveidis India ruupiaga võrdne lahe ruupia. Kui Iraak aastal 1990 Kuveiti tungis, asendati Kuveidi dinaar Iraagi dinaariga, okupatsiooniväed viisid riigist suures koguses sularaha välja. Pärast taasvabanemist võeti Kuveidi dinaar taas kasutusele ning trükiti uued rahatähed, et vanad, mh varastatud kupüürid käibelt võtta. Allolevas tabelis olevad mündid võeti kasutusele aastal 1961, nende kujundus ei ole muutunud. Ühel poolel on boom‘i laev ja vermimise aasta nii islami kui kristliku kalendri järgi. Teisel poolel on mündi väärtus ja "Kuveit" nii araabia kui inglise keeles. Erinevalt paljudest teistest Lähis-Ida riikidest on Kuveidis käibel münt väärtusega 0,02, mitte 0,025 ega 0,25 (kuigi 0,25-dinaarine kupüür on olemas). Ühefilsist münti vermiti 2024. aasta seisuga viimati 2014. aastal. Kuveidi dinaari on trükitud kuus seeriat. Esimene seeria trükiti pärast Kuveidi valuutaseaduse väljakuulutamist ja Kuveidi Valuutanõukogu asutamist aastal 1960. Seeria oli käibel 1. aprillist 1961 1. veebruarini 1982. Kupüürid olid väärtustega 1⁄4, 1⁄2, 1, 5 ja 10 dinaari. Aastal 1969 loodi Kuveidi Valuutanõukogu asemele Kuveidi Keskpank ning 17. novembril 1970 trükiti uued kupüürid väärtustega 1⁄4, 1⁄2 ja 10 dinaari, 20. aprillil 1971 trükiti ka uued 1- ja 5-dinaarised rahatähed. Teine seeria oli käibel 1. veebruarini 1982. Kolmas seeria tuli käibele 20. veebruaril 1980 kui emiiriks sai Jaber Al-Ahmad Al-Sabah. Alguses trükiti rahatähed väärtustega 1⁄4, 1⁄2, 1, 5 ja 10 dinaari, 9. veebruaril 1986 lisandus 20-dinaarine kupüür. Iraagi sissetungi tulemusel kuulutati need rahatähed 30. septembrist 1991 kehtetuks. Iraagi väed varastasid neid rahatähti suures koguses ning mõned neist jõudsid rahvusvahelisele turule. Pärast taasiseseisvumist anti 24. märtsil 1991 välja neljas seeria, et garanteerida kolmanda seeria kiire käibelt kadumine ja majanduse taastumine. Neljas seeria kehtis 16. veebruarini 1995. Kupüürid olid nominaalväärtusega 1⁄4, 1⁄2, 1, 5, 10 ja 20 dinaari. Kaasaegsete turvameetmetega viies seeria võeti kasutusele 3. aprillil 1994 ning selle kupüürid kehtisid 1. oktoobrini 2015. Väärtused olid samad mis neljandas seerias. Keskpank tõi kuuenda seeria käibele 29. juunil 2014. Mõned rahatähed trükiti nii, et pimedad saaksid käsikaudu nende väärtusest aru. Aastatel 1993 ja 2001 anti taasiseseisvumise tähistamiseks välja "1-dinaarilised" polümeerist rahatähed. Esimene selline rahatäht tuli kasutusele 26. veebruaril 1993 tähistamaks taasiseseisvumise teist aastapäeva. Esiküljel oli kujutatud Kuveidi kaart, vapp ning mõlemal pool Kuveidi vabastamisele kaasa aidanud riikide nimed araabia ja inglise keeles. Teine eritrükk tuli käibele 26. veerbuaril 2001 kui vabastamisest oli möödunud kümme aastat. Rahatähel on sõrmejälge meenutav turvaelement, mis viitab sissetungi ja okupatsiooni käigus hukkunutele. Kuigi mõlemal korral trükitud rahatähed olid sümboolse väärtusega 1 dinaar, ei saanud neid kasutada ning neile oli trükitud vastav märge. Aastatel 1975–2003 oli dinaar seotud valuutakorviga. Aastatel 2003–2007 oli dinaar seotud USA dollariga (1$=0,29963 KD, ±3,5%). Alates 16. juunist 2007 on dinaar taas seotud valuutakorviga, jaanuaris 2024 oli 1 dinaari väärtus ligi 2,98 eurot. Kuveit Kuveidi majandus "New Kuwaiti banknotes due to appear on Sunday designed on bases of beauty, safety". KUNA. KUNA. 28. juuni 2014. Originaali arhiivikoopia seisuga 2. juuli 2014. Vaadatud 6. juulil 2014. turkeytripguide.net. "Top 10 Strongest Currencies in the World 【2023】". turkeytripguide.net (inglise). Vaadatud 9. jaanuaril 2023. "KWD | Kuwaiti Dinar | OANDA". www1.oanda.com. Originaali arhiivikoopia seisuga 24. november 2020. Vaadatud 9. juunil 2020. Fineman, Mark (25. september 1990). "Iraq Tightens Control Over Kuwait, Outlaws Its Currency : Finance: Analysts say the move is certain to fail because the government-in-exile is still buying the nation's dinars". Los Angeles Times. Linzmayer, Owen (2012). "Kuwait". The Banknote Book. San Francisco, CA: www.BanknoteNews.com. Originaali arhiivikoopia seisuga 23. september 2015. Vaadatud 27. aprillil 2012. The Sixth Issue banknote series Kuveidi Keskpank (www.cbk.gov.kw). Vaadatud 2014-05-22. Kuwait 1 dinar commemorative banknote (1993) Banknote Museum (banknote.ws). Retrieved on 11 February 2013. Kuwait 1 dinar commemorative banknote (2001) Banknote Museum (banknote.ws). Retrieved on 11 February 2013. "Exchange Rates, Central Bank of Kuwait". Originaali arhiivikoopia seisuga 3. jaanuar 2018. Vaadatud 4. jaanuaril 2008. "Kuwait pegs dinar to basket of currencies". Forbes. 20. mai 2007. Originaali arhiivikoopia seisuga 10. november 2007. Vaadatud 6. juunil 2007. Viienda seeria kupüürid (saksa keeles)